stanford-oval/wikipedia huggingface dataset:
Avex Group
Historia

Avex Group perustettiin vuonna 1988 nimellä Avex D.D. Inc. Yhtiö toimi aluksi musiikin tukkuliikkeenä. Vuonna 1990 perustettiin levytysstudio sekä levy-yhtiö Avex Trax. Yhtiö laajentui Yhdysvaltoihin vuonna 1993 perustamalla sinne tytäryhtiön AV Experience America Inc. Samana vuonna järjestettiin ensimmäinen Avexin vuotuisista konserteista: avex rave '93 keräsi Tokyo Dome -areenalle yli 50 000 henkeä. Vuonna 1994 yhtiö laajentui Britanniaan perustamalla sinne ensin Rhythm Republic Limitedin ja sitten Avex U.K. Limitedin, joista jälkimmäinen liitettiin Avex D.D.:n paikalliseen haarakonttoriin vuonna 1997.
Vuonna 1996 perustettiin tytäryhtiö Avex Asia Limited Hongkongiin. Seuraavana vuonna perustettiin Avex Network, artistien kotisivuista ja tiedonvälityksestä huolehtiva palvelu, jota varten perustettiin myöhemmin tytäryhtiö Avex Network Inc. Samana vuonna Avex Group avasi, yhdessä Sony Music Entertainmentin Japanin yhtiön kanssa Zepp-konserttisalit. Vuonna 1998 yhtiö laajentui Taiwaniin (Avex Taiwan Inc.) ja muutti nimensä Avex Inc.:ksi. Vuonna 1999 perustettiin animaatiostudio Avex Mode ja solmittiin sopimukset Walt Disney Recordsin ja Hollywood Recordsin musiikin jakelusta Japanissa. Joulukuussa 1999 yhtiö listautui Tokion pörssiin.
Vuonna 2002 perustettiin Avex Asia Holdins Limited hoitamaan Avexin Aasian yhtiöitä, sekä julkistettiin CCCD, CD-levyjen kopionestojärjestelmä. Vuonna 2003 käynnistettiin täysimittainen klassisen musiikin jakelu ja vuonna 2004 aloitettiin japaninkielisen musiikin jakelu Koreassa. Myös vuonna 2004 Avex Inc. -yhtiöstä erotettiin holdingyhtiö Avex Group Holdings Inc., sekä perustettiin uusi yhtiö Avex Management Service Inc. Vuonna 2005 yhtiön rakenne ja toimintamalli uudistettiin nykyiseksi.
Tytäryhtiöt

Tärkeimmät tytärtyhtiöt Japanissa ovat:
Avex Entertainment Inc.
Velfarre Entertainment Inc.
MiDEA Inc.
Avex Marketing Inc.
Avex Network Inc.
Avex Live Creative Inc.
Avex Planning & Development Inc.
Avex Management Service Inc.
Lisäksi seuraavat Avex Groupin tytäryhtiöt toimivat muualla maailmassa:
Avex Asia Limited
Avex Asia Holdings Limited
Avex Taiwan Inc.
Avex China Co., Ltd.
Avex Asia Properties Limited
Avex Hawaii, Inc.
Hallitus

Avex Groupin hallitus 1. syyskuuta 2007.
Masato Matsuura, CEO
Ryuhei Chiba, Co-CEO
Takashi Araki, COO, Senior Executive Director
Toshio Kobayashi, CFO, Senior Managing Director
Shinji Hayashi, CIO,Senior Managing Director
Hiroshi Inagaki, Managing Director
Hajime Taniguchi, Managing Director
Katsuro Oshita, Managing Director
Hiroyuki Kishi, Managing Director
Tadasu Ohe, Managing Director
Toru Arakawa, Managing Director
Shin Ushijima, Managing Director
Minoru Onozato, Managing Director
Nobuo Kawakami, Managing Director
Aiheesta muualla

Avex Groupin sivut (japaniksi)
Avex Groupin sivut (englanniksi)
Avex Network, Avexin artistien sivusto (japaniksi)
Martti Alatalo

| Martti Alatalo> Henkilötiedot |
| --- | --- |
Syntynyt: 1. maaliskuuta 1930 Oulu
Kansalaisuus:  Suomi
Sotilashenkilö
Palvelusmaa(t):  Suomi
Komentajuudet:  Lapin Jääkäripataljoona 1974-1976 Kainuun Prikaati 1976–1979 Sisä-Suomen sotilaslääni 1981-1986 Pohjois-Suomen sotilaslääni 1986-1989
Sotilasarvo:  kenraaliluutnantti
Martti Ilmari Alatalo (s. 1. maaliskuuta 1930 Oulu) on suomalainen kenraaliluutnantti.
Alatalon vanhemmat olivat konemestari Lauri Alatalo ja Impi Jussila. Hänen puolisonsa vuodesta 1951 on Ilta Nikula.
Alatalo kävi  Oulun lyseota  vuoteen 1951 ja valmistui Kadettikoulusta 1954 ja Sotakorkeakoulusta 1963. Hän toimi  Pohjan prikaatissa joukkueenjohtajana 1951-1956 ja komppanianpäällikkönä 1956-1960. Pääesikunnan jalkaväen osaston teknisen toimiston toimistoupseerina Alatalo työskenteli 1960-1961 ja opetti Taistelukoulussa 1963-1968. Pataljoonan komentajana Karjalan prikaatissa hän toimi 1968-1970 ja Pääesikunnan operatiivisen osaston toimistopäällikkönä 1970-1974. Lapin jääkäripataljoonaa Alatalo komensi 1974-1976 ja Kainuun prikaatia 1976-1979. Ennen eroamistaan vakinaisesta palveluksesta 1989 hän toimi Keski-Suomen sotilasläänin esikuntapäällikkönä 1979-1981, Sisä-Suomen sotilasläänin komentajana 1981-1986 ja Pohjois-Suomen sotilasläänin komentajana 1986-1989.
Alatalo ylennettiin vänrikiksi 1951, luutnantiksi 1954, yliluutnantiksi 1957, kapteeniksi 1960, majuriksi 1965, everstiluutnantiksi 1971, everstiksi 1976, kenraalimajuriksi 1981 ja kenraaliluutnantiksi 1987.
Annie Besant

Annie Besant.
Annie Besant (1847–1933) oli sosialistivaikuttaja, journalisti, naisoikeusaktivisti, Kansainvälisen Teosofisen Seuran puheenjohtaja sekä Idän Tähti -järjestön perustaja.
Varhaisvuodet

Annie syntyi 1847 Claphamissa, Lontoossa. Annien isä oli lääkäri William Wood ja hänen äitinsä Emily Morris. Annien isä kuoli hänen ollessaan viisivuotias, ja taloudellisten vaikeuksien vuoksi Annien äiti joutui jättämään hänet ystävänsä Ellen Marryatin hoiviin.
Vuonna 1866 Annie tapasi nuoren papin Frank Besantin, josta myöhemmin tuli Lincolnshiren kirkkoherra. Vaikka Annie tuolloin olikin vasta 19-vuotias, hän suostui Frankin kosintaan. Avioliitosta syntyi kaksi lasta, mutta Annie oli elämäänsä tyytymätön, koska koki vanhoillisen aviomiehensä näkemykset ahdistaviksi. Samalla Annie alkoi myös kyseenalaistaa omaa uskoaan. Lopulta uskonnolliset erimielisyydet aviopuolisoiden välillä johtivat siihen, että Frank määräsi Annien muuttamaan pois. Erosta tehtiin virallinen, ja Annien poika Digby jäi isänsä luokse, kun tytär Mabel muutti Annien kanssa Lontooseen.
Jätettyään miehensä Annie hylkäsi kristinuskon täysin, ja liittyi vuonna 1874 uskonnottomien järjestöön National Secular Societyyn. Pian Annie kehitti läheiset välit Charles Bradlaughiin, radikaalin National Reformer -lehden toimittajaan ja Ison-Britannian uskonnottomien järjestön johtajaan. Bradlaugh tarjosi Annielle työtä lehden toimituksesta, ja seuraavien vuosien aikana hän kirjoitti useita artikkeleita mm. avioliitosta, koulutuksesta ja naisten oikeuksista.
Teosofinen Seura

1890-luvulla Besant liittyi Helena Blavatskyn 1875 perustamaan Teosofiseen Seuraan, ja omistautui sittemmin syvästi teosofisen liikkeen toimintaan jopa niin, että 1907 hänestä tuli seuran puheenjohtaja. Besant keskittyi teosofisten ajatusten käytännön toteuttamiseen, ja hän ryhtyi valmistelemaan Suuren valkoisen veljeskunnan maailmansuunnitelman toteuttamista ja Maitreyan ja Kristuksen pikaista tuloa. Tähän tehtävään hän valitsi nuoren intialaispojan Jiddu Krishnamurtin. Teosofinen Seura oli kuitenkin Blavatskyn kuoleman jälkeen jakautunut aatteellisesti kahteen eri suuntaukseen, ja vuonna 1910 Besant ja C. W. Leadbeater perustivat Idän Tähti -järjestön valmistamaan tietä Maitreyalle eli maailmanopettajalle, joka tulisi ilmentämään itseään heidän kasvattipoikansa Krishnamurtin kautta. Myöhemmin Krishnamurti alkoi itse epäillä rooliaan, ja 1929 hän sanoutui irti messiaan tehtävästä kokouksessa, jossa myös Yrjö Kallinen oli läsnä. Krishnamurti erosi Teosofisesta Seurasta ja hajotti Idän Tähti -järjestön.
Intian vuosiensa aikana Besant säilytti yhä kiinnostuksensa naisten oikeuksien ajamiseen sekä muihin sosiaalisiin kysymyksiin, ja kirjoitti yhä artikkeleita Britannian sanomalehtiin kiistellen muun muassa naisten äänioikeudesta. Hän perusti myös The Central Hindu Collegen Benaresiin vuonna 1898. Annie Besant kuoli Intiassa vuonna 1933, ja hänen tuhkansa siroteltiin mereen.
Annie Besant vieraili aikoinaan myös Suomessa.
Teoksia

Aikain viisaus, 1923
Ajan sanoma, 1927
Ajatuksen voima, 1921
Ajatusmuodot, 2006
Bhagavad Gîtâ Herran laulu, 1936
Elämän arvoitus, 1921
Esipihassa, 1943
Ihminen ja hänen ruumiinsa, 1907
Ihminen: mistä ja miten?, 1913
Jälleensyntyminen, 1905
Johdantoa teosofiaan, 1889
Karma, 1907
Kolme tietä jumalan yhteyteen, 1925
Korkeahenkisen elämän lait, 1996
Kristinuskon salainen puoli eli vähemmät mysteriot, 1908
Kuolema, 1921
Maailmanopettaja ja uusi sivistys, 1928
Mahabharata: The story of the great war
Miksi uskomme maailman opettajan tulemiseen?, 1913
Olemmeko olemassa kuoleman jälkeen?, 1986
Oppilaan polku, 2001
Religion and music, 1908
Selvänäkö ja selväkuulo, 2005
Sydämen oppi, 1912
Syyn ja seurauksen laki, 1945.
Tajunta, 1924
Teosofia, 1953
The Law Of Population, 1877
Uskontojen veljeys, 1922
Uuden ajan aamunkoitteessa, 1909
Uudistuskysymyksiä, 1920
Uusi aikakausi, 1923
Vegetarismi teosofian valossa, 1986
Viisauden mestarien kirjeitä 1881–1888, 1924
"Why I became a Theosophist", 1889
Yhteiskunnallisia kysymyksiä, 1919
Aiheesta muualla

Wikimedia Commonsissa on kuvia tai muita tiedostoja aiheesta .
Annie Besantin alkuperäisteoksien digiversioita (Arkistoitu – Internet Archive) www.hermeetikko.com e-kirjasto
Ausgebombt

| Ausgebombt Sodom |
| --- | --- | --- |

EP-levyn tiedot
 Julkaistu: 1989
 Tuottaja(t): Harris Johns
 Tyylilaji: thrash metal
 Kesto: 10.35
 Levy-yhtiö: Steamhammer
Sodomin muut julkaisut
| Agent Orange 1989 | Ausgebombt 1989 | Better Off Dead 1990 |
Ausgebombt on saksalaisen thrash metal -yhtye Sodomin kolmas EP, joka on julkaistu vuonna 1989.
Kappaleet

Ausgebombt – 3.07 (Saksan versio)
Don't Walk Away – 3.00 (Tank-cover)
Incest – 4.28 (live)
Saksan versiossa laulajana toimii Bela B. yhtyeestä Die Ärzte.
Kokoonpano

Tom Angelripper – laulu, bassokitara
Frank Blackfire – kitarat
Chris Witchhunter – rummut
Aiheesta muualla

Ausgebombt Discogsissa. (englanniksi)
Albumi Ausgebombt Encyclopaedia Metallum -sivustolla (englanniksi)
Sodom
| --- | --- |
Studioalbumit:   Obsessed by Cruelty  Persecution Mania  Agent Orange  Better off Dead  Tapping the Vein  Get What You Deserve  Masquerade in Blood  'Til Death Do Us Unite  Code Red  M-16  Sodom  The Final Sign of Evil  In War and Pieces  Epitome of Torture  Decision Day  Genesis XIX 
Livealbumit:   Mortal Way of Live   Marooned Live  One Night in Bangkok 
Kokoelmat ja tribuutit:   Ten Black Years  Homage to the Gods  2 in 1  40 Years At War - The Greatest Hell Of Sodom 
EP-levyt:   In the Sign of Evil  Expurse of Sodomy  Ausgebombt  The Saw Is the Law  Aber Bitte mit Sahne  Sacred Warpath  Partisan  Chosen by the Grace of God  Out of the Frontline Trench  1982 
Singlet:  Get What You Deserve
Demot:   Witching Metal  Victims of Death 
DVD:t:   Lords of Depravity Part I   Lords of Depravity Part II 
Muuta:  Diskografia
Mehmed I

Sulttaani Mehmed I
Mehmed I Çelebi (lisänimeltään Kirisci, "Teloittaja") (1382 – 26. toukokuuta 1421) oli Osmanien valtakunnan sulttaani ja yksi Bayezid I:n pojista.
Kun Timur Lenk voitti osmanit Ankaran taistelussa ja vangitsi Beyazid I:n, syntyi 11 vuotta kestänyt osmanien interregnum, hajaannuskausi ilman kiistämätöntä hallitsijaa Osmanien valtakunnassa. Hajaannuskauden aikana Bayezidin pojat kukin vuorollaan tavoittelivat sulttaaniutta Mehmediltä, jonka Timur Lenk oli valinnut vallanperijäksi. Mehmedin onnistui valloittaa joitakin osia Anatoliasta, mikä takasi hänelle suurimman tuonaikaisen sotilasreservin Osmanien valtakunnassa. Ensimmäiseksi hän soti veljeään İsaa vastaan ja voitti tämän Ulubadin taistelussa 1403. İsa pakeni, mutta joutui pian Mehmedin agenttien surmaamaksi. Mehmed tuki veljeään Musaa, kun tämä kukisti heidän vanhimman veljensä Rumelian hallitsijaksi julistautuneen Suleimanin vuonna 1410. Koska Musan julma ja mielivaltainen hallinto herätti vihaa ja katkeruutta niin ulkomailla kuin kotimaassakin, Mehmed liittoutui Bysantin keisarin Manuel II Palaiologoksen kanssa. Mehmed pystyi nyt kulkemaan Dardanellien salmen kautta, valtasi nopeasti Traakian ja surmautti veljensä Musan.
Kun Mehmed oli lopulta selviytynyt voittajaksi, hän nimitytti itsensä sulttaaniksi 1413 Adrianopolissa (Edirne). Hän elvytti valtakuntaa, siirsi pääkaupungin Bursasta Adrianopoliin ja valloitti osia Albaniasta, turkkilaisten emiraatin Candaroglun ja kristittyjen valtakunnan Kilikian. Liitto Bysantin kanssa velvoitti Mehmedin nimittämään Bysantin keisaria "isäksi ja yliherraksi" ja osoittamaan tälle uskollisuutta kaikissa oloissa — tätä voidaan pitää Bysantin viimeisenä poliittisena voittona. Mehmed kuoli vuonna 1421 ja uudeksi sulttaaniksi tuli hänen poikansa Murad II.
| 0 | 1 | 2 |
| --- | --- | --- |
| Edeltäjä: Osmanien Interregnum | Osmanien sulttaani | Seuraaja: Murad II |
Matti Teerisalo

Matti Teerisalo, sukunimi vuoteen 1906 Fast ja sitä ennen Hållfast (8. heinäkuuta 1856 Ilmajoki – 28. elokuuta 1950 Alavus) oli suomalainen poliisi, palstatilallinen ja viimeinen elossa ollut Turkin sodan suomalainen veteraani. Sotilasarvoltaan hän oli jefreittari.
Teerisalo oli nuoruudessaan paimenena ja renkinä. Marraskuussa 1876 hän värväytyi kuudeksi vuodeksi sotaväkeen ja liittyi Suomen kaartiin. Teerisalo osallistui Suomen kaartin mukana vuosina 1877–1878 käytyyn Turkin-Venäjän sotaan. Suomalaiset matkasivat Helsingistä junalla Viipurin ja Pietarin kautta ja edelleen Venäjän, Puolan ja Romanian läpi Tonavan varrelle. Ensimmäinen sotatoimi käytiin Gornyi Dubniakin linnoituksen valtaamiseksi 24. lokakuuta 1877. Täältä sotaretki jatkui Bulgariaan ja Sofiaan ja edelleen Marmarameren rantaan. Kotimaahan Suomen Kaarti palasi 9. toukokuuta 1878 matkattuuan Konstantinopolin ja Mustan meren kautta Odessaan ja sieltä Venäjän läpi. Teerisalo sai sota-ansioistaan Bulgarian kuninkaan mitalin, Plevnan taistelujen muistomitalin ja Turkin sodan yleisen muistomitalin.
Sotilasuransa jälkeen Teerisalo työskenteli muun muassa poliisina Seinäjoella. Hän meni naimisiin Maria Teerisalon (ent. Pistol) kanssa ja heillä oli kahdeksan lasta. Teerisalo muutti sittemmin perheineen Alavuden Sydänmaalle. Hän oli kuollessaan vuonna 1950 viimeinen elossa ollut Turkin sodan suomalainen veteraani.
Aiheesta muualla

Kun minut värvättiin kaartihin..., Hakkapeliitta, 20.08.1935, nro 34, s. 17, Kansalliskirjaston digitaaliset aineistot
Mehmed III

Mehmed III
Mehmed III (26. maaliskuuta 1566 – 22. joulukuuta 1603) oli Osmanien valtakunnan sulttaani vuodesta 1595 kuolemaansa asti. Mehmed III:lla oli peräti 19 veljeä, jotka kaikki hän teloitutti ottomaanien perinnäistavan mukaisesti.
Mehmed oli laiska sulttaani, joka jätti hallitsemisen äidilleen. Hänen hallituskautensa päätapahtuma oli sota Itävallan keisarikuntaa vastaan Unkarissa vuosina 1596–1605. Sodan aikana Mehmed III:n joukot valloittivat Egerin (1596) ja voittivat Habsburgien ja Transilvanian joukot.
McLaren MP4-18

| McLaren MP4-18 |
| --- | --- |

Talli:   McLaren
Suunnittelija(t):   Adrian Newey
Kuljettajat:  5.  David Coulthard 6.  Kimi Räikkönen
Teknisiä tietoja
Renkaat:  M Michelin
Polttoaine:  Mobil 1
Runko:  hiilikuitumonokokki
Moottori:  vapaasti hengittävä Mercedes-Benz FO110M 72° V10
Voimansiirto:  McLaren 7-vaihteinen puoliautomaattinen pituussuuntainen vaihdelaatikko
Kilpailuhistoria
Kilpailuja:  0
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  0
Valmistajien maailmanmestaruuksia:  0
Kuljettajien maailmanmestaruuksia:  0
McLaren MP4-18 oli Formula 1 -sarjan McLaren-tallin suunnittelema F1-auto, jota oli määrä käyttää Formula 1 -kaudella 2003. Autosta ei kuitenkaan missään vaiheessa saatu tarpeeksi luotettavaa, ja talli käytti koko vuoden ajan McLaren MP4-17D -autoa.
MP4-18-autoa olisivat kuljettaneet David Coulthard ja Kimi Räikkönen.
Autot, jotka kilpailivat Formula 1 -kaudella 2003
Ferrari F2002B
F2003-GA
Williams FW25
McLaren MP4-17D
Renault R23/R23B
Sauber C22
Jordan EJ13
Jaguar R4
BAR 005
Minardi PS03
Toyota TF103
Aremonia agrimonoides

| Aremonia agrimonoides |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Tribus::  Sanguisorbeae
Suku::  Aremonia
Laji::  agrimonoides  (L.) DC.
Kaksiosainen nimi
 Aremonia agrimonoides 
Katso myös
   Aremonia agrimonoides Wikispeciesissä   Aremonia agrimonoides Commonsissa 
Infobox OKNimi-testi OK: 
Aremonia agrimonoides on ruusukasvien heimoon ja Rosoideae-alaheimoon kuuluvan suvun Aremonia ainoa laji. Aremonia agrimonoides on hemikryptofyytti.
Ulkonäkö ja koko

Aremonia agrimonoides on kesävihanta, monivuotinen ruohovartinen kasvi, jonka saavuttaa yleensä 5–40, harvemmin jopa 180 senttimetrin korkeuden. Alta hieman punertavan varren yläosassa on pitkiä peitekarvoja ja lukuisia rauhaskarvoja, joten kasvi tuoksuu aromaattiselta. Lehdet kasvavat maassa sijaitsevasta lehtiruusukkeesta, varressa on 1–3 suojuslehtimäistä lehteä. Tavalliset lehdet ovat 10–15 senttimetriä pitkiä; niiden välissä on 2–4 paria soikeita, karkeasti hammaslaitaisia osalehtiä; lisäksi kasvilla on alle 5 millimetriä pitkiä, enimmäkseen kokoreunaisia välilehtiä. Varsilehdet jakautuvat kolmeen osaan. Sulkamaiset lehdet ovat 10–30 senttimetriä pitkiä ja niissä on 5-9, harvemmin jopa 13 suurempaa ja 6–10 pienempää alta vihreää tai harmaanvihreää lehdykkää, joissa on 6–14 karkeaa, terävää hammasparia.
Kasvi kukkii toukokuusta kesäkuuhun. 3–5 kaksineuvoista, säteittäissymmetristä, viisiteräistä kukkaa ovat yhdessä tiheissä terttumaisissa kukinnoissa. Viisi vapaata, keltaista terälehteä ovat soikeita; niiden pituus on 3–4 millimetriä. Kasvilla on kaksi kukkapohjukseen sulkeutunutta sikiäintä. Kukasta kehittyvä hedelmä sisältää yhden, harvemmin kaksi siementä. Kypsät hedelmät ovat sulkeutuneet kovan sisäverhiön sisälle. Kypsät hedelmät ovat vain puoliksi uritettuja, ja niissä on takertuvia piikkejä.
Kromosomiluku on 2n = 42.
Levinneisyys

Aremonia agrimonoidesin levinneisyysalue ulottuu Etelä- ja Keski-Euroopasta (mm. Lounais-Saksasta ja Sisiliasta) itään Anatoliaan asti. Lajin päälevinneisyysalue on Etelä- ja Kaakkois-Euroopassa; laji onkin tyypillisesti itäisen Välimeren alueen kasvilaji. Keski-Euroopassa laji kasvaa harvinaisena Alppien etelärinteillä, mutta paikallisesti sitä voi löytää muualtakin, kuten Baijerin Planeggistä, Reinin varrelta Dangstettenistä sekä Baselin läheltä.
Laji on merkitty Saksassa vuonna 1996 uhanalaisten kasvilajien punaiseen luetteloon luokkaan 3 = vaarantunut.
Elinympäristö

Keski-Euroopassa laji kasvaa lehtipuuvaltaisten sekametsien valoisissa kohdissa, etenkin poluilla ja metsänreunoissa. Aremonia vaatii hieman kostean, vähintään kalkkipitoisen, mielellään runsaskalkkisen savimaan, jossa on voimakas humussekoitus tai paljas multakerros.
Alalajit

Laji jakautuu seuraaviin alalajeihin (jotka joissain lähteissä luokitellaan myös omiksi lajeikseen):
A. a. subsp. agrimonoides
A. a. subsp. pouzarii
Kuvia

Kukka
Aremonia muistuttaa ulkonäöltään jonkin verran mansikkaa.
Käännös suomeksi
Bandō

| Bandō (坂東市) |
| --- | --- |
 Sakasain linna
 lippu:  symboli
 Bandōn sijainti Ibarakin prefektuurissa
 Bandō
 Koordinaatit: 36°02′54″N, 139°53′19″E 
Valtio:  Japani
Alue:  Kantō
Prefektuuri:  Ibarakin prefektuuri
Pinta-ala:  
 – Kokonaispinta-ala:  123,03 km²
Väkiluku (09/2020):  53 643
 – Väestötiheys:  436 as./km²
Symbolit:  
 – Puu:  Idänselkova
 – Kukka:  Teepensaan kukka
 – Lintu:  Idänsilkkikerttunen
 
 http://www.city.bando.lg.jp/ 
Infobox OKVirheellinen NIMI-arvo: 
Bandō (jap. 坂東市, Bandō-shi) on Japanin kaupunki Honshūn saarella Kantōn alueella Ibarakin prefektuurissa. Se sijaitsee sisämaassa prefektuurin lounaisosassa Tonejoen vasemmalla rannalla. Etelässä kaupunki rajautuu Chiban prefektuuriin. Bandōssa on 53 643 asukasta (syyskuussa 2020) ja sen pinta-ala on 123,03 neliökilometriä.
Bandō on kaupunkina suhteellisen nuori: se perustettiin vuonna 2005 liittämällä yhteen Iwain kaupunki ja Sashiman maaseutukaupunki.
Kuvia

Ibarakin luonnontieteellinen museo
Bandōn konserttitalo
Sugaonuma
Yasaka-jinja
Aiheesta muualla

Kuvia tai muita tiedostoja aiheesta Bandō Wikimedia Commonsissa
Kaupungin internetsivut (japaniksi)
Aus-Rotten

Aus-Rotten oli yhdysvaltalainen Hardcore punk -yhtye, joka perustettiin 1990-luvun alussa ja hajosi vuonna 2001. Sanoitukset liittyivät usein politiikkaan, seksismiin, uskontoon ja eläinoikeuksiin. Yhtyeen tunnetuimpia biisejä ovat mm. "Fuck nazi sympathy" ja "No one's relly free".
Jäsenet > Viimeisimmät jäsenet

Dave Trenga - Laulu
Adrienne Droogas - Laulu
Eric Good - Kitara & Laulu
Bill Chamberlain - Kitara
Corey Lyons - Basso
Matt Garabedian - Rummut
Jäsenet > Entiset jäsenet

Ajax - Kitara
Richie Carramadre - Rummut
Doug Weaver - Rummut
Pat Crawford - Rummut
Tim Williams - Rummut
Diskokrafia

We are denied, they deny it (1992)
Anti imperialist (7" 1993)
Fuck nazi sympathy (EP 1994)
The system works for them (1996)
...And Now Back To Our Programming (1999)
The rotten agenda (2001)
Battle Sheep

Battle Sheep on strateginen lautapeli, johon tarvitaan 2–4 pelaajaa. Pelin on suunnitellut Francesco Rotta ja kuvituksen on tehnyt Andrea Femerstrand. Peli voitti Suomen Leluyhdistyksen vuoden perhepeli 2014 -palkinnon. Pelin ikäsuositus on seitsemästä vuodesta ylöspäin.
Neljän pelaajan peli Battle Sheepiä Lohjalla
Säännöt > Alkuvalmistelut

Pelaajat ottavat yhden värin 16 lammasta ja pinoavat ne eteensä. Pelaajat ottavat kukin neljä laidunlaattaa. Valitkaa aloittaja, joka laittaa yhden laitumen pöydän keskelle. Järjestyksessä myötäpäivään jokainen pelaaja lisää laitumen viereen uuden laidunlaatan, kunnes kaikki laitument on pelattu. Uusien laattojen tulee koskettaa vähintään yhdeltä sivultaan. Kun laidun on valmis, pelaajat laittavat vuorojärjestyksessä myötäpäivään 16 lampaan pinonsa johonkin laudan reunan heksoista.
Säännöt > Pelin kulku

Pelin tavoitteena on valloittaa eniten tilaa laitumilta. Pelin aloittaa pelaaja, joka ensimmäisenä laittoi lampaansa laitumelle. Pelaajat tekevät siirtoja valitsemalla jonkun lammaspinoistaan ja jakamalla sen kahteen osaan. Ylempi osa pinosta liikkuu suorassa linjassa johonkin suuntaan, kunnes se törmää lampaasen tai laudan reunaan. Lähtöheksaan on jätettävä vähintään yksi lammas. Peli jatkuu ja pelaajat jakavat pinojaan ja siirtävät lampaita uusille laitumille. Pino on jumissa, kun sen ympärillä on muiden pelaajien lampaita ja laudan reunaa, eikä sitä voi enää jakaa ja siirtää.
Säännöt > Pelin päättyminen ja voittaminen

Kun pelaajan kaikki pinot ovat jumissa, hän putoaa pois pelistä. Peli päättyy, kun kukaan ei voi enää liikkua. Peli voittaa pelaaja, jolla on hallussaa eniten laidunmaata (heksoja). Tasapelin ratkaisee se, kenellä on isoin yhtenäinen lammaslauma viereisillä heksoilla.
Aiheesta muualla

Lautapeliopas: Battle Sheep
BoardGameGeek: Battle Sheep (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Battle Sheep
Käännös suomeksi